Arbeidsavtale

[Merknad: Denne malen er laget med utgangspunkt i minimumskravene som stilles til den skriftlige arbeidsavtalen etter arbeidsmiljøloven § 14-6, med endringene som trer i kraft fra 1. juli 2024. Dersom det er andre vesentlige forhold som gjelder for arbeidsforholdet må det innarbeides før signering. Det må også vurderes konkret om det er andre sentrale eller lokale avtaler det bør vises til i det konkrete arbeidsforholdet.

Opplysningene som dokumenteres med henvisninger til dokumenter skal gjøres kjent for arbeidstaker. Dette kan enten gjøres gjennom en digital arbeidsavtale med lenker til dokumentene (tariffavtaler o.l.), eller ved at dokumentenes legges ved avtalen.

Den blå teksten markerer steder det skal byttes ut konkret informasjon i avtalen. I tillegg er det satt inn merknader i blått til noen av punktene. Denne teksten er ment til informasjon ved utformaning av avtalen, og slettes før avtalen signeres.]

Partenes identitet

Denne arbeidsavtalen er i dag inngått mellom:

Arbeidsgiver: [Virksomhetens navn, adresse og organisasjonsnummer]

og

Arbeidstaker: [Arbeidstakers navn, adresse, fødsels- og personnummer]

Arbeidsplassen

[Enten] Arbeidssted er for tiden: [Navn, adresse eller lignende som angir fast arbeids- oppmøtested]

[eller] Arbeidstaker arbeider på forskjellige steder, arbeidsstedene/arbeidsgivers forretningsadresse er: [Her kan det angis flere konkrete arbeidssteder, eller arbeidsgivers forretningsadresse kan oppgis. Det må komme fram om det er arbeidssted eller forretningsadresse som oppgis.]

[eller] Arbeidstaker kan fritt bestemme sitt arbeidssted, arbeidsgivers forretningsadresse er:

Arbeidsgiver tar forbehold om at arbeidssted kan endres ved behov.

[Merknad: Dersom arbeidstaker ikke har fast arbeidsplass eller hovedarbeidsplass, skal arbeidsavtalen gi opplysning om at arbeidstakeren arbeider på forskjellige steder. Hvis arbeidstaker fritt kan bestemme sitt arbeidssted, skal arbeidsavtalen gi opplysning om dette, og i begge tilfeller oppgi forretningsadressen eller eventuelt hjemstedsadresse til arbeidsgiver]

Arbeidets art

Arbeidstaker er fast/midlertidig [stryk det som ikke passer] ansatt som [stillingskode og/eller stillingsbetegnelse, f.eks. 4303 fagarbeider]

Tidspunktet for arbeidsforholdets begynnelse

Tiltredelsesdato er: [dato for tiltredelse]

[Hvis det er en midlertidig ansettelse:]

Ansettelsen er midlertidig med hjemmel i arbeidsmiljøloven § 14-9 (2) a) (midlertidig karakter)/b) (vikariat)/c) (praksisarbeid)/d) (deltaker i arbeidsmarkedstiltak) [stryk de alternativene som ikke passer]

Arbeidsforholdet avsluttes uten oppsigelse [dato for fratreden – hvis det ikke er klart når arbeidsforholdet skal avsluttes må det komme fram hva som er forventet dato for fratreden]

[Merknad: Hvis det midlertidige arbeidsforholdet varer mer enn ett år til sammen, skal arbeidstaker ha skriftlig varsel om opphør senest én måned før fratredelsesdatoen jf. arbeidsmiljøloven § 14-9 (5). Arbeidstaker som ikke mottar slikt varsel, kan kreve å stå i stillingen inntil én måned etter at varsel er mottatt. Det er derfor viktig å ha en rutine for å sende et slikt varsel.]

Prøvetid

Stillingen har [lengden på prøvetiden] prøvetid fra tiltredelsesdato, jf. arbeidsmiljøloven § 15-6 (3).

I prøvetiden gjelder en gjensidig oppsigelsestid på 14 dager jf. arbeidsmiljøloven § 15-3 (7) og Hovedtariffavtalen kapittel 1 § 3 punkt 3.2/Bedriftsavtalen kapittel 1 § 3 punkt 3.1 [Stryk alternativ som ikke passer. Merknad: Energiavtalene har ikke egen regulering av dette.]

Dersom arbeidstakeren har vært fraværende fra arbeidet i prøvetiden, kan prøvetiden forlenges med en lengde som tilsvarer lengden av fraværet, jf. arbeidsmiljøloven § 15-6 (4). Arbeidstaker skal få skriftlig melding om eventuell forlengelse innen utløpet av prøvetiden.

[Merknad: Prøvetiden kan være på inntil seks måneder. Ved midlertidig ansettelse kan prøvetiden ikke være lenger enn halvparten av den avtalte ansettelsen. Samfunnsbedriftene anbefaler at det avtales prøvetid, og at arbeidstaker følges opp aktivt i prøvetiden slik at det blir en effektiv og reell utprøving.]

Ferie og feriepenger

Arbeidstakers rett til ferie og feriepenger følger reglene i ferieloven og Hovedtariffavtalen/Bedriftsavtalen/Energiavtalene [stryk alternativene som ikke passer]

Annet fravær som betales av arbeidsgiver

Arbeidstaker har rett til fri med lønn etter de til enhver tid gjeldende bestemmelser i Hovedtariffavtalen/Bedriftsavtalen/Energiavtalene [stryk alternativene som ikke passer] og eventuelle lokale retningslinjer og reglement herunder permisjonsreglement mv. om rett til fri med lønn. [Merknad: Hvis det ikke er lokale retningslinjer eller lignende for dette, kan henvisningen til disse strykes.]

Oppsigelsesfrister

Etter prøvetiden gjelder en gjensidig oppsigelsesfrist, for henholdsvis faste og midlertidig ansatte, slik de er fastsatt i Hovedtariffavtalen kapittel 1 § 3/Bedriftsavtalen kapittel | § 3/Energiavtalene § 2-2 [stryk alternativene som ikke passer]

For arbeidstakere over 50 år, med minst ti års ansettelse i virksomheten, gjelder tilleggsfrister etter arbeidsmiljøloven § 15-3 (3).

Oppsigelsesprosessen følger reglene i arbeidsmiljøloven kapittel 15.

Lønn

Avtalt årslønn ved tiltredelse er kr. [beløp for årslønn] Lønnsutbetaling foretas [dato] hver måned til arbeidstakers oppgitte bankkonto.

Tillegg for ubekvem arbeidstid følger bestemmelsene i den til enhver tid gjeldende Hovedtariffavtalen/Bedriftsavtalen/Energiavtalene [stryk alternativene som ikke passer].

Betaling for overtid følger arbeidsmiljøloven § 10-6 og bestemmelsene i den til enhver tid gjeldende Hovedtariffavtalen/Bedriftsavtalen/Energiavtalene [stryk alternativene som ikke passer].

Diett dekkes etter SGS 1001 Reiseregulativet.

Arbeidsgiver betaler i tillegg innskudd til tjenestepensjonsordning for tiden i [navnet på pensjonsleverandør]

[Merknad: Eventuelle andre goder som skal som inngår i det totale arbeidsvederlaget skal også gå fram av arbeidsavtalen, f.eks. dekning av telefon, internettabonnement mm.]

Arbeidstid

Arbeidstiden reguleres av den til enhver tid gjeldende Hovedtariffavtalen/Bedriftsavtalen/Energiavtalene [stryk alternativene som ikke passer], og arbeidsplan jf. arbeidsmiljøloven § 10-3 og den til enhver tid gjeldende Hovedtariffavtalen/Bedriftsavtalen/Energiavtalene [stryk alternativene som ikke passer]. [For brann- og redningstjenesten bør det også vises til SFS 2404 Brannavtalen]

Ukentlig arbeidstid er for tiden [antall timer] per uke. [Hvis det er aktuelt:] Ukentlig arbeidstid varierer. /Det er inngått avtale om arbeidstidsordning etter arbeidsmiljøloven § 10-2 (2)/(3)/(4)

Vilkår for overtid og merarbeid følger arbeidsmiljøloven § 10-6 og de bestemmelsene som til enhver tid gjelder etter Hovedtariffavtalen/Bedriftsavtalen/Energiavtalene [stryk alternativene som ikke passer].

Spisepausen er [antall] minutter, og inngår/inngår ikke [stryk det som ikke passer] i arbeidstiden.

Kompetanseutvikling

[Merknad: Under dette punktet skal det komme frem hvilke tilbud arbeidsgiver eventuelt har om opplæring osv., ut over grunnleggende opplæring i stillingen. Dersom arbeidsgiver har en utdannings/opplæringspolitikk skal det også vises til den. Hvis arbeidsgiver ikke har slike tilbud, kan punktet strykes.]

Ytelser til sosial trygghet

Arbeidsgiver dekker ytelser til sosial trygghet etter de til enhver tid gjeldende Hovedavtalen og Hovedtariffavtalen/Bedriftsavtalen/Energiavtalene [stryk alternativene som ikke passer] om ytelser i forbindelse med sykdom, svangerskap, fødsel, adopsjon, dødsfall/gruppeliv, yrkesskade/yrkessykdom og gjeldende pensjonsordning.

Virksomhetene som mottar innbetalinger fra arbeidsgiver for å sikre disse ytelsene er:

[List opp virksomhetene som mottar betaling og hvilken ytelse det gjelder]

Tariffavtaler

I tillegg til denne arbeidsavtalen reguleres arbeidsforholdet av den til enhver tid gjeldende Hovedavtalen, Hovedtariffavtalen/Bedriftsavtalen/Energiavtalene [stryk alternativene som ikke passer] og tilknyttede sentrale særavtaler, lokale avtaler inngått med hjemmel i Hovedtariffavtalen/Bedriftsavtalen/Energiavtalene [stryk alternativene som ikke passer], og retningslinjer o.l. fastsatt av arbeidsgiver.

Signaturer

[Sted, dato]

……………………………………	……………………………………
For Arbeidsgiver	Arbeidstaker

[Merknad: Hvis avtalen signeres digitalt må det framgå av avtalen og dokumenteres.]